དེ་ནས།སྐྲ་སེར་བུ་མོ་ས་ནས་ཡར་ལངས་ཏེ།དོམ་གསུམ་གྱི་ཉལ་ཁང་ནང་དུ་སོང་།ཉལ་ཁང་ནང་དུ་ཉལ་ཁྲི་ཆེ་ཆུང་གསུམ་གྲལ་བསྒྲིགས་ཡོད་པ་རེད།དང་པོ།མོ་ཉལ་ཁྲི་ཆེན་པོ་དེའི་སྟེང་དུ་ཉལ་ཏེ།སྐྱིད་པོ་ཨེ་འདུག་བལྟས།ཉལ་ཁྲི་དེ་མོ་ལ་མཐོ་དྲགས་ཡོད་པ་རེད།དེ་ནས་མོ་ཉལ་ཁྲི་འབྲིང་བ་དེའི་སྟེང་དུ་ཉལ་ཏེ།སྐྱིད་པོ་ཨེ་འདུག་བལྟས།ཉལ་ཁྲི་དེ་ཡང་ཅུང་ཆེ་ཡོད་པ་རེད།དེ་ནས་མོ་ཉལ་ཁྲི་ཆུང་ཆུང་དེའི་སྟེང་དུ་ཉལ་ཏེ།སྐྱིད་པོ་ཨེ་འདུག་བལྟས།ཉལ་ཁྲི་དེ་ནི་མཐོ་མེད་ལ་དམའ་ཡང་མེད་པར་ཧ་ཅང་སྐྱིད་པོ་ཡོད་པ་རེད།དེ་ནས་མོ་ཤིན་ཏུ་དགའ་སྟེ།ཉལ་ཁྲི་ཆུང་ཆུང་དེའི་སྟེང་དུ་ཉལ་བས་ན་དེ་མ་ཐག་གཉིད་ལ་ཡུར་སོང་།